*Lēmuma projekts*

**Par atļauju veikt iepirkuma procedūru transportlīdzekļu iegādei Alūksnes novada pašvaldībai**

Izskatot Alūksnes novada pašvaldības Centrālās administrācijas Īpašumu pārvaldības un attīstības nodaļas 10.07.2024. iesniegumu “Par atļauju veikt iepirkuma procedūru”, kas reģistrēts Alūksnes novada pašvaldībā 10.07.2024. ar Nr. ANP/1-47/24/2279,

ņemot vērā Alūksnes novada pašvaldības Attīstības programmas 2022.-2027. gadam Investīciju plāna 2.10.3. un 4.5.1. punktu un Alūksnes novada pašvaldības domes Attīstības komitejas 15.07.2024. sēdes laikā sniegto informāciju (protokols Nr.7, 3.punkts),

pamatojoties uz Pašvaldības likuma 73. panta ceturto daļu,

1. Atļaut Alūksnes novada pašvaldībai veikt iepirkuma procedūru līdz 9 (deviņu) vieglo transportlīdzekļu vienību un 1 (vienas) komunālās tehnikas – pašizgāzēja vienības iegādei pašvaldības funkciju nodrošināšanai vienlaikus ar bezemisiju transportlīdzekļu iegādi.
2. Uzdot Alūksnes novada pašvaldības Centrālajai administrācijai normatīvajos aktos noteiktajā kārtībā veikt iepirkuma procedūru un par rezultātu informēt Alūksnes novada pašvaldības domi.